**PROGRAMUL NAȚIONAL DE VACCINARE**

**Activitățile se realizează:**

* la nivelul Institutului Național de Sănătate Publică (INSP), prin Centrul Naţional de Supraveghere şi Control al Bolilor Transmisibile (CNSCBT) şi prin structurile de specialitate de la nivel regional (CRSP); www.cnscbt.ro/index.php/calendarul-national-de-vaccinare
* la nivelul serviciilor/birourilor de supraveghere şi control al bolilor transmisibile din Direcțiile de Sănătate Publică (DSP) județene;
* de către furnizorii de servicii medicale de la nivelul maternităţilor, din sistemul public şi privat;
* de către furnizorii de servicii medicale de la nivelul asistenţei medicale primare, în cabinetele medicilor de familie.

**VACCINAREA**

* Previne anual 2,5 milioane decese pe plan mondial și reduce costurile tratamentului specific de boală.
* Prin blocarea răspândirii bolilor, copiii vaccinați sunt ca „un scut” pentru cei din jurul lor: frați prea mici pentru a fi vaccinați, colegi de clasă cu condiții speciale de sănătate și vârstnici.
* Este cea mai bună cale să vă protejaţi şi să-i protejaţi şi pe ceilalţi de boală, indiferent de vârstă.



**INSTITUTUL NAȚIONAL**

**DE SĂNĂTATE PUBLICĂ**

**CENTRUL NAȚIONAL DE**

**EVALUARE ȘI PROMOVARE A**

**STĂRII DE SĂNĂTATE**

**MINISTERUL**

**SĂNĂTĂȚII**



**CENTRUL NAȚIONAL DE SUPRAVEGHERE ȘI CONTROL AL BOLILOR TRANSMISIBILE**

**CENTRUL REGIONAL DE**

**SĂNĂTATE PUBLICĂ**

**TIMIȘOARA**

**Material realizat în cadrul Subprogramului de evaluare și promovare**

 **a sănătății și educație pentru sănătate al Ministerului Sănătății.**

**Pentru distribuție gratuită.**

**Săptămâna**

**Europeană**

**a Vaccinării**



**Prevenire**

**Protecție**

**Vaccinare**

**# Vaccinurile sunt benefice**

**Să ne protejăm împreună**

**20-25 aprilie 2019**

**RUJEOLA**

* este o boală infecțioasă acută
* este cauzată de un virus
* este foarte contagioasă
* poate declanşa epidemii
* este de **6 ORI** mai infecțioasă decât gripa.
* se transmite rapid în comunitate și între comunități, dacă nu există imunitate colectivă.
* este una din cauzele principale de deces la copiii mici, cu toate că sunt disponibile vaccinuri sigure.

**Simptomele** includ febră, tuse, rinoree, ochi roșii și erupție cutanată.

**1 DIN 5 CAZURI**

**●●●●●**

poate prezenta boli grave ori

complicații: pneumonie, otită, surditate permanentă, encefalită sau chiar deces.

**VACCINURILE**

* Sunt **cea mai bună apărare** pe care o avem împotriva bolilor contagioase grave.
* Mai mult de **100 milioane de copii** sunt vaccinați anual împotriva bolilor, cum sunt: difteria, tetanosul, tusea convulsivă, tuberculoza, poliomielita, rujeola și hepatita B.
* Vaccinurile rujeolice sunt **sigure** și **eficiente**. Acestea sunt supuse unor testări riguroase și au un istoric foarte bun al siguranței după 50 de ani de când sunt folosite.
* Două doze de vaccin componenta rujeolică oferă aproape **100% protecție** împotriva rujeolei.
* În perioada 2000-2016, vaccinarea a dus la o **scădere cu 84% a deceselor** prin rujeolă și a prevenit 20,4 milioane decese, ceea ce face din vaccinul rujeolic unul din cele mai bune ajutoare pentru sănătatea publică.

**RUJEOLA la nivel european,**

**conform OMS Europa:**

Rujeola a ucis 72 copii și adulți în Regiunea europeană în anul 2018.

Conform rapoartelor naționale lunare din perioada ianuarie - decembrie 2018 (primite la 1 februarie 2019), 82596 persoane în 47 din cele 53 țări au contractat rujeola.

În țările care au raportat date de spitalizare, aproape 2/3 (61%) din cazurile de rujeolă au fost spitalizate.

Numărul total de persoane infectate în 2018 a fost de 3 ori mai mare decât totalul raportat în 2017 și de 15 ori mai mare decât totalul raportat în 2016.

**RUJEOLA la nivel național,**

**conform CNSCBT:**

Numărul total de cazuri confirmate cu rujeolă în România, raportate de la începutul epidemiei din anul 2016 până la data de 22.03.2019 este 16211, din care 62 de decese.

În vederea limitării extinderii epidemiei de rujeolă din România, au fost organizate campanii suplimentare de vaccinare cu RRO a copiilor. INSP-CNSCBT monitorizează această activitate, iar realizările sunt centralizate la nivel național și sunt publicate periodic.

[**www.insp.gov.ro**](http://www.insp.gov.ro)